Eerstens dankie vir die terugvoering. Vriende, ek soek nie baklei of redenasie nie, nie oor die doop of enigiets anders nie, ek soek net die Here. Ek wil graag vandag ‘n nederige beroep doen op alle kinders van God om asseblief die Bybel in alle nederigheid en erns te bestudeer, nie net te lees nie. Voor jy begin lees, bid dat die Heilige Gees die skrif vir jou sal oopbreek sodat jy dit kan verstaan en dit in jou hart en verstand sal graveer sodat jy dit nooit sal vergeet nie, sodat jy dit in jou daaglikse lewe kan toepas en dit vir ander daarvan kan leer. Jou grootste doel is om die Heilige Gees te vra om aan jou alles te verduidelik waarvoor Jesus aan die kruis gesterf het. Mens verstaan nie die Bybel as jy nie alles en presies weet waarvoor Hy bereid was om vir ons te sterf nie. Wanneer dit aan jou geopenbaar word sal die waarheid jou soos weerlig tref, want dit is die KENNIS van die waarheid wat jou sal vrymaak. Alle hoogmoed en kamtige groot wysheid wat deur mense aan ons geleer word, sal verdwyn en eers dan ondervind mens die vrede wat Jesus jou gee en waarvan Hy gepraat het. Die vrede van die wereld kan Sy vrede glad in geheel nie oortref nie. Jesus het gekom om ons vry te maak van ENIGE binding en las. Hy dra dit vir jou (ja ook van bindings wat jou denominasie op jou plaas). Indien jy nog steeds vasklou aan die Verbond en nog nie deel is van die Testament nie en steeds deur tempels en Joodse (en romeinse) wette en regulasies gereguleer word, tas jy mis en moet jy asb. bid. ‘n Christen wie sy lewe vir die Here gegee het, doen nie elke Sondag geloofsbelydenis nie. Hy is vir ewig aan die Here verbind. Die gees wat opdrag gee om gereeld geloofsbelydenis te doen, kan nie van God wees nie, want Hy sê NIKS sal jou uit my hand kan wegruk nie. Van die “prosperity” predikers en meeste van hulle op TBN en ander kanale wil ek nie praat nie, want dan oordeel ek. Moenie saam met die kerk waar jy aanbid sink nie, kom liewer onder hom uit voor dit sink! Vrede
Allen, ek gaan nie met jou hier in gesprek gaan oor die doop en die verbond nie, dit is nie die doel van hierdie blad nie.
God het gesê sy verbond met Abraham is vir ewig. Weerspreek jy dit deur te sê ons moet nnie wasklou aan die verbond nie? En Paulus het gesê die wie in Christus is is nageslag van Abraham en erfgename volgens die beloftes wat God aan hom gemaak het. Sê jy Paulus was verkeerd?
Ek dink jy moet baie mooi dink voordat jy beweer ons moet nie vasklou aan die verbond nie. Jy beweeg op dun ys omdat jy God tot leuenaar maak omdat hy aan Abraham belowe het dat dit ‘n ewige verbond is.
Relax vriend, ek is baie jammer ek het jou bloeddruk opgejaag, maar ek het in plaas van om na die Ou Testament te verwys per abuis die woord Verbond getik. Baie jammer daar oor en vra om verskoning. Ek het geen rede om God ‘n leunaar te probeer maak nie, want ek weet Hy kan nie lieg nie. Lees net die res van die sin weer dan sal jy begrip hê want dit gaan oor die Joodse wette en regulasies. (ek sien jy maak ook tikfoute). Wat ek in kort probeer sê is dat ons deur Jesus vrygekoop is van al die wette en regulasies in die OU TESTAMENT en dis waarom ek Jesus se kruisdood so beklemtoon het. Abrahm is ‘n ander topic, maar dis nie waaroor dit gegaan het nie.
Handelinge 22,16 Noudat jy Hom persoonlik ontmoed het, moet jy vir almal gaan vertel wat met jou gebeur het. Moenie langer tyd verspil nie. Staan gou op sodat jy gedoop kan word. Al jou sondes sal dan afgewas word omdat jy in die Here glo.
1Petrus 3,21 Hierdie dinge is eintlik vir ons ŉ voorbeeld van wat op geestelike gebied by die doop gebeur. Daar skei die paaie van die mense wat gered word en die wat nie gered word nie. Dit gaan nie oor vuilgoed wat die water van jou liggaam afwas nie. Dit gaan eerder oor dit wat binne in jou gebeur. Dit gaan daaroor dat jy God opreg vra om alles weg te vat wat jou skuldig laat voel.